**Isten Erejének Titka**

A ***2Korinthus 19:9***-ben Pálnak Isten azt mondja: „***Az én erőm a te erőtlenséged által éri el a célját”*** Mi vezette Pált ahhoz, hogy megértse ezt a fantasztikus kijelentését az Úrnak? Hiszem, hogy a ***Zsoltárok 8:2,*** ami azt mondja: ***„Kisgyermekek és csecsemők szája által erősítetted meg hatalmadat a te ellenségeid miatt, hogy a gyűlölködőt és bosszúállót elnémítsd!”*** A kisgyermekek és csecsemők teljes mértékben rá vannak utalva a gondoskodásra, mert magukban ők gyengék. Dávid viszont azt mutatja itt meg nekünk, hogy Isten épp így bánik el az ellenségeiddel. Megalapozza saját erejét azáltal, hogy olyan gyengék és kiszolgáltatottak vagyunk, mint egy kisgyermek. Nem a gyermek ereje által válik Isten erőssé! Szó szerint a gyermek gyenge csecsemő sírása, ami nem más, mint a kiszolgáltatottságban való kiáltás, amikor Isten képes közbelépni, beavatkozni, hogy megtegye azt, amire csak Ő képes. Nem tudom miért akarnád, de ha tegyük fel Isten erejét az életedben rövidre akarnád zárni, csak annyit kell ehhez tenned, hogy nem akarsz TŐLE függni! DE! Ha az a szíved vágya, hogy az életedben és rajtad keresztül megjelenjen ISTEN EREJÉNEK TELJESSÉGE, ez olyan gyengeségen keresztül fog jönni, ami teljes kiszolgáltatottság Neki, teljes függés Tőle! Pál is erre mutatott rá saját életében és Dávid is azt mutatja meg, hogyan jelenik meg és teljesedik ki Isten ereje, és ez nem más, mint a mi gyengeségünkön keresztül. Ha nem vagyunk teljes függésben Istentől, erőtlenek vagyunk! Andrew Murray mondta „Ahhoz, hogy Isten ereje legyen az életünkben, ennek egy feltétele van. Ez pedig az, hogy szokássá tesszük, hogy véget nem érő, abszolút függésbe kerüljünk Istentől, kiszolgáltatva magunkat Neki!” Bátorítani szeretnélek, hogy tudd: a te gyengeségedben Ő erős! Ez nem azt jelenti, hogy arra kell várnod, hogy az élet elgyengítsen, hogy megtalálhasd Isten erejét, de tudatosan választhatod ezt a gyengeséget azáltal, hogy azt mondod: „Uram, ma is elismerem, hogy én nem vagyok, de egyedül TE vagy képes! Ezért a TE erődre vágyom, a TE képességeidre, Tőled függök, Rád támaszkodom! Bizalmam egyedül Beléd vetem! Felemelem a lelkem Hozzád, és teljes mértékben Benned bízom! Te megígérted, ahogy az Igéd írja olyan világosan, mint a nap, hogy Te ekkor igenis jönni fogsz a TE saját erőddel! Saját Szellemed erejével és véghezviszed a dolgokat!”  
***Ézsaiás 63:9***-ben azt mondja az Ige: ***„Isten felvette és hordozta őket”*** Ez Isten szeretetének gyönyörűsége. Ő igenis felvesz, hordoz téged és Ő maga hajtja végre a dolgokat azokon keresztül, akik úgy döntenek, hogy a Tőle való függést választják.